Després de la caiguda del Mur de Berlín l'any 1990, la porció més gran de mur que no havia estat derruïda (d'uns 1,3 km de longitud) es va convertir el 1990 en l'East Side Gallery, la galeria a l'aire lliure més gran del món. Ignasi Blanch va ser l'únic representant de Catalunya i de tot l'estat espanyol a pintar al mur. L'il·lustrador català havia estat durant la caiguda del mur a Berlín, i explicava: "Va ser increïble, vam sortir de casa de nit corrent per fer fotos, una sensació raríssima, una barreja de plor, plaer i alegria, en presenciar una d'aquestes ironies de la vida". El 1992 l'East Side Gallery es va convertir en un monument històric.